钦定古今图书集成/方舆汇编/边裔典/第016卷 > 后周
## 钦定古今图书集成/方舆汇编/边裔典/第016卷 > 后周

### 太祖广顺元年高丽遣使朝贡以昭为特进检校太保使持节元菟州都督大义军使高丽国王

按《五代史》本纪。列传。俱不载按《宋史外国高丽传》
云云。

按《朝鲜史略》，光宗大成王，讳昭，字日华。元年，后周太
祖广顺元年，大风拔木，王问禳灾之术，司天奏曰：“莫
如修德。”自是常读《贞观政要》。

广顺二年春正月庚午，《高丽》王昭使其广评侍郎徐
逢来。九月乙丑，太仆少卿《王演》使于高丽。

按：《五代史周太祖本纪》云云。

按《朝鲜史略》，“二年始行后周年号，命翰林学士双冀。”
〈冀周人随册命使薛文遇而来病留主表请为僚属遂擢用其父哲闻冀有宠亦来〉知贡举，试
以诗赋颂及《时务策》，自此文风乃兴。然冀倡以浮华
之文，贻弊后世，命有司按检奴婢，推辨是非，奴多背主陵上。

### 世宗显德二年冬十月戊寅高丽使王子大相融来按五代史周世宗本纪云云

按《宋史外国高丽传》：“显德二年，又遣使来贡，加开府
仪同三司，检校太尉，又加太师。”

显德五年秋七月乙酉，水部员外郎韩彦卿市铜于
高丽。

按《五代史。周世宗本纪》云云。按高丽本传。周世宗
时。遣尚书水部员外郎韩彦卿。以帛数千匹。市铜于
高丽。以铸钱。

显德六年春正月，《高丽》遣使来。秋八月，《高丽》遣使来。
九月，遣使于高丽。冬十一月，《高丽》遣使来。

按《五代史周世宗本纪》，“显德六年春正月，高丽王昭
遣使者来。”又按《周恭帝本纪》：“显德六年六月癸巳，
世宗崩，甲午即皇帝位。秋八月壬寅，高丽遣使者来。
九月丙寅，左骁卫大将军戴交使于高丽。冬十一月
壬寅，高丽遣使者来。”按《高丽本传》：“六年，昭遣使者
贡黄铜五万斤。高丽俗知文字，喜读书。昭进《别叙孝
经》一”卷，《越王新义》八卷，《皇灵孝经》一卷，《孝经雌图》一
卷。别叙序孔子所生及弟子事迹，《越王新义》以越王
为问目，若今《正义》《皇灵述》《延年辟谷雌图》，载日食星
变不经之说。